b"\n_START_ARTICLE_\nRoure del Camp del Roure\n_START_SECTION_\nEntorn\n_START_PARAGRAPH_\nL'origen del nom El Camp del Roure no deixa espai al dubte en contemplar aquest esp\xc3\xa8cimen de roure martinenc: antigament encerclat de camps de conreu, avui el vell arbre es veu amena\xc3\xa7at per la proximitat de la via del tren (de ben segur, el roure ja existia abans que es bast\xc3\xads el ferrocarril).\n_START_SECTION_\nAspecte general\n_START_PARAGRAPH_\n\xc3\x89s un arbre encara viu, vigor\xc3\xb3s i en un molt bon estat de salut. Tot i aix\xc3\xb2, la seua cap\xc3\xa7ada, parcialment situada damunt la caten\xc3\xa0ria, podria veure perillar la seua integritat pel pas del tren.\n_START_SECTION_\nAcc\xc3\xa9s\n_START_PARAGRAPH_\nEs troba vora l'estaci\xc3\xb3 de ferrocarril de Terrassa Est i a tocar de la via: seguint l'avinguda Vint-i-dos de Juliol cap a llevant, arribem a l'estaci\xc3\xb3 de tren de Terrassa Est. Uns metres m\xc3\xa9s enll\xc3\xa0, l'avinguda mor. En aquest punt deixem el cotxe i continuem a peu, pel sender\xc3\xb3 que corre paral\xc2\xb7lel a la via del tren. De seguida veurem el roure, a sota i a la dreta. Baixant directament pel tal\xc3\xbas (sovint embardissat), o b\xc3\xa9 per pendent m\xc3\xa9s suau uns metres m\xc3\xa9s endavant, arribem al peu de l'arbre. Coordenades UTM: 31T X0420302 Y4602366."